CELEX: 31992L0115
Language: sl
Date: 1992-12-17 00:00:00
Title: Direktiva Sveta 92/115/EGS z dne 17. decembra 1992 o prvi spremembi Direktive 88/344/EGS o približevanju zakonodaje držav članic na področju ekstrakcijskih topil, ki se uporabljajo pri proizvodnji živil in njihovih sestavin

Pomembno pravno obvestilo

|

31992L0115

Uradni list L 409 , 31/12/1992 str. 0031 - 0032

		Direktiva Sveta 92/115/EGSz dne 17. decembra 1992o prvi spremembi Direktive 88/344/EGS o približevanju zakonodaje držav članic na področju ekstrakcijskih topil, ki se uporabljajo pri proizvodnji živil in njihovih sestavinSVET EVROPSKE UNIJE JEob upoštevanju pogodbe o ustanovitvi Evropske gospodarske skupnosti in zlasti člena 100a Pogodbe,ob upoštevanju predloga Komisije [1],v sodelovanju z Evropskim parlamentom [2],ob upoštevanju mnenja Ekonomsko-socialnega odbora [3],ker člen 2(5) Direktive 88/344/EGS [4] predvideva, da v dveh letih po sprejetju te direktive Komisija po posvetovanju z Znanstvenim odborom za prehrano ponovno preuči določbe, ki veljajo za topila v Prilogi in z metil-propan-2-ol, ter predlaga morebiti potrebne spremembe;ker naj bi v okviru teh sprememb Svet sklenil, ali naj se ostanki ekstrakcijskih topil, navedeni v delu III Priloge, nanašajo na arome in ne živila;ker naj bi Komisija v treh letih po sprejetju Direktive 88/344/EGS Svetu predložila ustrezne predloge za nekatera topila iz člena 2(6), doslej urejena samo v nacionalnih zakonodajah;ker je v letih 1990 in 1991 Znanstveni odbor za prehrano ponovno preučil vsa ekstrakcijska topila, navedena v tej direktivi, da bi nadomestil začasne priporočene dnevne vnose (PDV), določene leta 1981, s trajnimi ocenami; ker ocena v vseh primerih ni bila mogoča, ker niso bile zagotovljene ustrezne informacije, čeprav so bile zahtevane; ker je na podlagi prejetih informacij Znanstveni odbor za prehrano sklenil, da potrdi odobritev ali ohrani takratno stanje ali umakne začasno odobritev, odvisno od posamezne snovi,SPREJEL NASLEDNJO DIREKTIVO:Člen 1Direktiva 88/344/EGS se spremeni:1. v členu 1:(a) naslednji pododstavek se doda k odstavku 1:"Ta direktiva se uporablja brez poseganja v določbe, sprejete v skladu s posebnimi pravili Skupnosti.";(b) odstavek 2 se izbriše;2. v členu 2 se izbrišeta odstavka 5 in 6;3. Priloga se spremeni:(a) V DELU I:- acetonu se doda naslednja opomba 2:"(2) Uporaba acetona za rafinacijo olja oljčnih tropin je prepovedana.";(b) V DELU II:- je treba dodati topili metanol in propan-2-ol za vse pogoje uporabe z mejno vrednostjo ostanka 10 mg/kg,- opombo 1 je treba dopolniti z naslednjim stavkom: "Prepovedana je sočasna uporaba heksana in etilmetilketona.",- opombo 2 se izbriše. V tretjem stolpcu se mejna vrednost ostanka 10 mg/kg pri diklormetanu v praženi kavi nadomesti z vrednostjo "2 mg/kg",- etilmetilketonu se doda naslednja opomba 2:"(2) Prisotnost n-heksana v tem topilu ne sme presegati 50 mg/kg. To topilo se ne sme uporabljati skupaj s heksanom.";(c) V DELU III:- cikloheksan, izobutan in opomba se izbrišejo,- mejna vrednost ostanka 0,1 mg/kg pri diklormetanu se nadomesti z vrednostjo 0,02 mg/kg,- doda se propan-1-ol z mejno vrednostjo ostanka 1mg//kg,- heksanu in etilmetilketonu se doda opomba:"(1) Prepovedana je sočasna uporaba teh dveh topil."Člen 21. Države članice spremenijo svoje zakone in druge predpise tako, da- je dovoljeno dajati v promet izdelke, ki so v skladu s to direktivo, najpozneje od 1. julija 1993,- je prepovedano dajati v promet izdelke, ki niso v skladu s to direktivo, od 1. januarja 1994.O tem takoj obvestijo Komisijo.2. Države članice se v sprejetih predpisih iz prvega odstavka sklicujejo na to direktivo ali pa sklic nanjo navedejo ob njihovi uradni objavi. Načine sklicevanja določijo države članice.Člen 3Ta direktiva je naslovljena na države članice.V Bruslju, 17. decembra 1992Za SvetPredsednikR. Needham[1] UL C 11, 17.1.1992, str. 5.[2] UL C 94, 13.4.1992, str. 158, inUL C 337, 21.12.1992.[3] UL C 223, 31.8.1992, str. 23.[4] UL C 157, 24.6.1988, str. 28.--------------------------------------------------